CELEX: 62018TN0411
Language: ro
Date: 2019-12-13 00:00:00
Title: Cauza T-411/18: Acțiune introdusă la 13 decembrie 2019 – WM/Comisia Europeană

24.2.2020   
            
            
               RO
            
            
               Jurnalul Oficial al Uniunii Europene
            
            
               C 61/47
            
         
      Acțiune introdusă la 13 decembrie 2019 – WM/Comisia Europeană
      (Cauza T-411/18)
      (2020/C 61/60)
      Limba de procedură: engleza
      
         Părțile
      
      
         Reclamant: WM (reprezentant: B. Entringer, avocat)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei comisiei de evaluare din 27 septembrie 2017 din cadrul concursului EPSO/AD/338/17 de a nu-l include pe reclamant în lista de rezervă;
               
            
                  —
               
               
                  anularea deciziei autorității împuternicite să facă numiri din 19 aprilie 2018 de respingere a reclamației nr. R/75/17;
               
            
                  —
               
               
                  acordarea unei despăgubiri în cuantum de cel puțin 25 000 de euro în favoarea reclamantului;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă un motiv unic, întemeiat pe încălcarea de către Comisie a principiilor nediscriminării și egalității de tratament în raport cu încadrarea în muncă și ocuparea forței de muncă.
      
                  —
               
               
                  În susținerea motivului, reclamantul face trimitere la articolul 5 din Directiva 2000/78 (1) și la articolul 1d din Statutul funcționarilor Uniunii Europene și invocă faptul că pârâta nu a efectuat aprecierea individuală obligatorie a nevoilor reclamantului.
               
            
         (1)  Directiva 2000/78/CE a Consiliului din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă (JO 2000, L 303, p. 16, Ediție specială, 05/vol. 6, p. 7).